作者：吴潜
词牌/韵律：二郎神

paragraphs: 近时厌雨，喜午日、放开天日。
不用辟兵符，从今去也，管定千祥万吉。
已报甘泉新捷到，况更是、年丰堪必。
任景物换来，蛙鸣蝉噪，耳边𠿏唧。
洋溢。
尽教愿乞，兵厨闲秩。
看恰好圆池，随宜亭榭，人道瀛洲压一。
且恁浮沈，奈何衰悴，惟怕牧之名毕。
安得去，占却三神绝顶，瑞芝同拾。